Nog 'n Golden Key
Oud-Jansies Monique Gouws ontvang 'n Golden Key-lidmaatskap by Universiteit van Pretoria! Lidmaatskap is slegs op uitnodiging en is uitsluitlik op akademiese meriete gebaseer. Lidmaatskap is beperk tot die top 15% van graadstudente, van alle dissiplines, wat ten minste een jaar van studie voltooi het. Die Golden Key is 'n internasionaal erkende, nie-winsgewende organisasie wat geaffilieer is met meer as 400 universiteite in Australië, Kanada, Indië, Maleisië, Nieu-Seeland, Suid-Afrika, die Bahamas en die Verenigde State. Baie geluk Monique, E.G. Jansen is baie trots op hulle! #AkademieByJansen #OudJansies
#ALGEMEEN #Akademie #Oudjansies Versindaba » Pirouette
Posts Tagged ‘Pirouette’
Digstring: Aniel Botha. Rooikappie en die wolf
Toe ek vir oulaas gaan totsiens sê,
was dit ‘n vreemdeling wat gelê
het in Ouma se bed. In plaas van
rose het sy geruik na bedpan,
kanker en hospitaal. Haar sagte
Ouma-lyf ‘n sakkie bene,
in die plek van haar witgrys-perm net
spinnerakdraadjies. Die blink het
soos trane gestort uit haar oë.
En wanneer het Ouma se lag so
kléin geword? Ek het haar liggies op
die voorkop gesoen, buite geskop
aan die sypaadjierand: nie oor dood,
maar teen lewe wat vreet in haar skoot.
(c) Aniel Botha (Uit: pirouette, 2012: Queillerie)
Ek het dit drie of vier jaar gelede geskryf terwyl ek besig was om ‘n graad in kreatiewe skryfwerk te voltooi. Die gedig het ontstaan in reaksie op my ouma se siekbed wat ek as baie traumaties ervaar het. Dit is egter eers lank ná my ouma se siekte geskryf. Die Rooikappie-beeld is waarskynlik te danke aan die feit dat ek tydens die skryf van die gedig ‘n Grondslagfase-onderwyseres was.
Hierdie was een van my vroeë pogings en dit is etlike kere herskryf.
Die gegewe was alles daar vir my om mee te werk. Die harde werk was om die kolle te verbind.
Die gebruik van die distigon het my gehelp om die inhoud te struktureer.
Ja, ek het die gedig gedeel met Professor Joan Hambidge en my mede-studente aan die Universiteit van Kaapstad. Hulle kommentaar was baie waardevol.
Die vers is omtrent drie of vier jaar nadat ek dit geskryf het in my bundel Pirouette opgeneem.
Hierdie spesifieke vers is hoofsaaklik op feite gebaseer.
Oor siekte en die dood. En oor die onvermoë om dit te verwerk.
Die storie van Rooikappie en die Wolf, uit die aard van die saak.
Wat tema en styl betref, stem die gedig eintlik baie met my ander verse ooreen.
Nee, siekte en die dood is universele verskynsels en die storie van Rooikappie is ook nie eie aan Suid-Afrika nie.
Ek besef dat geen gedig ooit perfek sal wees nie, maar ek is tevrede met hierdie een se imperfeksies.
Ja, ek weet van ten minste een persoon vir wie die vers iets beteken het en dit is vir my meer as genoeg.
Ek het dit genadiglik vergeet.
(c) Aniel Botha
Tags: Pirouette, Rooikappie en die wolf
Posted in Digstring | Comments Off on Digstring: Aniel Botha. Rooikappie en die wolf